Kommissionens beslutning

af 10. april 2003

om afslutning af det græske betalingsorgans regnskaber over udgifter, der for regnskabsåret 2000 blev finansieret af Den Europæiske Udviklings- og Garantifond for Landbruget (EUGFL), Garantisektionen

(meddelt under nummer K(2003) 1192)

(Kun den græske udgave er autentisk)

(2003/273/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 729/70 af 21. april 1970 om finansiering af den fælles landbrugspolitik(1), senest ændret ved forordning (EF) nr. 1287/95(2), særlig artikel 5, stk. 2, litra b),

under henvisning til Rådets forordning (EF) nr. 1258/1999 af 17. maj 1999 om finansiering af den fælles landbrugspolitik(3), særlig artikel 7, stk. 3,

efter høring af EUGFL-Komitéen, og

ud fra følgende betragtninger:

(1) Efter artikel 5, stk. 2, litra b), i forordning (EØF) nr. 729/70 og artikel 7, stk. 3, i forordning (EF) nr. 1258/1999 afslutter Kommissionen regnskaberne for de betalingsorganer, der er omhandlet i artikel 4, stk. 1, i nævnte forordninger, på grundlag af de årsregnskaber, medlemsstaterne har fremsendt sammen med de for regnskabsafslutningen nødvendige oplysninger, samt en attest om, at de fremsendte regnskaber er fuldstændige, nøjagtige og pålidelige.

(2) Efter artikel 7, stk. 1, i Kommissionens forordning (EF) nr. 296/96 af 16. februar 1996 om de oplysninger, som medlemsstaterne skal fremsende, og om månedlig bogføring af de udgifter, der finansieres gennem Den Europæiske Udviklings- og Garantifond for Landbruget, Garantisektionen (EUGFL), og om ophævelse af forordning (EØF) nr. 2776/88(4), senest ændret ved forordning (EF) nr. 1997/2002(5), skal de udgifter, der bogføres for regnskabsåret 2000, svare til de udgifter, som medlemsstaterne afholdt mellem den 16. oktober 1999 og den 15. oktober 2000.

(3) Ved Kommissionens beslutning 2001/474/EF af 8. maj 2001 om afslutning af medlemsstaternes regnskaber over udgifter, der finansieres af Den Europæiske Udviklings- og Garantifond for Landbruget (EUGFL), Garantisektionen, for regnskabsåret 2000(6), afsluttede Kommissionen regnskaberne for alle de betalingsorganer, som ikke er nævnt i bilag II til samme beslutning. Endvidere besluttede Kommissionen, at et beløb på 133512 GRD skulle udbetales til Grækenland. Det græske betalingsorgans regnskaber over udgifter, der for samme regnskabsår blev finansieret af EUGFL, Garantisektionen, blev udskilt fra denne beslutning. Hvad dette betalingsorgan angår, kan Kommission nu ud fra årsregnskaberne og den underliggende dokumentation træffe beslutning om, hvorvidt de fremsendte regnskaber er fuldstændige, nøjagtige og pålidelige.

(4) Ifølge artikel 7, stk. 1, andet afsnit, i Kommissionens forordning (EF) nr. 1663/95 af 7. juli 1995 om gennemførelsesbestemmelser til Rådets forordning (EØF) nr. 729/70, for så vidt angår proceduren for regnskabsafslutning for EUGFL, Garantisektionen(7), senest ændret ved forordning (EF) nr. 2025/2001(8), skal de beløb, der skal tilbagebetales af eller udbetales til den enkelte medlemsstat, trækkes fra eller lægges til de forskud, der skal udbetales i den anden måned efter den måned, hvor beslutningen om regnskabsafslutning træffes. Ved at afslutte det græske betalingsorgans regnskaber, som ikke kunne afsluttes ved beslutning 2001/474/EF, kan Kommissionen også træffe beslutning om det ekstrabeløb, som skal tilbagebetales af Grækenland.

(5) Ifølge artikel 5, stk. 2, litra b), sidste afsnit, i forordning (EØF) nr. 729/70, artikel 7, stk. 3, i forordning (EF) nr. 1258/1999 og artikel 7, stk. 1, i forordning (EF) nr. 1663/95 foregriber nærværende beslutning, der træffes på grundlag af regnskabsoplysninger, ikke, at Kommissionen senere vedtager beslutninger om afvisning af EF-finansiering af udgifter, der ikke er afholdt efter EF-bestemmelserne -

VEDTAGET FØLGENDE BESLUTNING:

Artikel 1

Det græske betalingsorgans regnskaber over udgifter, der for regnskabsåret 2000 blev finansieret gennem EUGFL, Garantisektionen, afsluttes hermed.

Det beløb, der skal tilbagebetales af Grækenland, er fastlagt i bilaget til denne beslutning.

Artikel 2

Denne beslutning er rettet til Den Hellenske Republik.

Udfærdiget i Bruxelles, den 10. april 2003.

På Kommissionens vegne

Franz Fischler

Medlem af Kommissionen

(1) EFT L 94 af 28.4.1970, s. 13.

(2) EFT L 125 af 8.6.1995, s. 1.

(3) EFT L 160 af 26.6.1999, s. 103.

(4) EFT L 39 af 17.2.1996, s. 5.

(5) EFT L 308 af 9.11.2002, s. 9.

(6) EFT L 167 af 22.6.2001, s. 27.

(7) EFT L 158 af 8.7.1995, s. 6.

(8) EFT L 274 af 17.10.2001, s. 3.

BILAG

Regnskabsafslutning for det græske betalingsorgan, hvis regnskaber ikke blev afsluttet ved beslutning 2001/474/EF - Regnskabsåret 2000

>TABELPOSITION>